stanford-oval/wikipedia huggingface dataset:
สงครามเม็กซิโก–สหรัฐ

สงครามเม็กซิโก–สหรัฐ (อังกฤษ: Mexican–American War; สเปน: guerra mexicano-estadounidense), สงครามสหรัฐ–เม็กซิโก (อังกฤษ: U.S.–Mexico War, U.S.–Mexican War; สเปน: guerra de Estados Unidos-México), สงครามเม็กซิโก (อังกฤษ: Mexican War) หรือ การแทรกแซงของสหรัฐในเม็กซิโก (สเปน: intervención estadounidense en México) เป็นการขัดกันด้วยอาวุธระหว่างสหรัฐกับเม็กซิโกตั้งแต่ ค.ศ. 1846 ถึง 1848 หลังการผนวกเท็กซัสของสหรัฐเมื่อปี 1845 ซึ่งเม็กซิโกถือว่าเป็นดินแดนของตน
การปฏิบัติการรบกินเวลานานหนึ่งปีครึ่งจากฤดูใบไม้ผลิปี ค.ศ. 1846 ฤดูใบไม้ร่วงปี ค.ศ. 1847 กองทัพอเมริกันได้ครอบครองนิวเม็กซิโกและแคลิฟอร์เนียอย่างรวดเร็ว แล้วบุกเข้ามาในเม็กซิโกส่วนตะวันออกเฉียงเหนือและตะวันตกเฉียงเหนือ
แหล่งข้อมูลอื่น > แนะนำบรรณานุกรมและคอลเลกชัน

Library of Congress Guide to the Mexican War
The Handbook of Texas Online: Mexican War
Reading List เก็บถาวร 2013-05-02 ที่ เวย์แบ็กแมชชีน compiled by the United States Army Center of Military History
Mexican War Resources
The Mexican–American War, Illinois Historical Digitization Projects at Northern Illinois University Libraries เก็บถาวร 2008-05-13 ที่ เวย์แบ็กแมชชีน
แหล่งข้อมูลอื่น > สื่อและแหล่งที่มาหลัก

Robert E. Lee Mexican War Maps in the VMI Archives
The Mexican War and the Media, 1845–1848
Treaty of Guadalupe Hidalgo and related resources at the U.S. Library of Congress
Letters of Winfield Scott including official reports from the front sent to the Secretary of War เก็บถาวร 2007-04-03 ที่ เวย์แบ็กแมชชีน
Franklin Pierce's Journal on the March from Vera Cruz เก็บถาวร 2006-10-27 ที่ เวย์แบ็กแมชชีน
Mexican–American War Time line
Animated History of the Mexican–American War เก็บถาวร 2013-01-20 ที่ เวย์แบ็กแมชชีน
แหล่งข้อมูลอื่น > อื่น ๆ

PBS site of US-Mexican war program เก็บถาวร 2003-10-02 ที่ เวย์แบ็กแมชชีน
Battle of Monterrey Web Site – Complete Info on the battle
A Continent Divided: The U.S. - Mexico War
Manifest Destiny and the U.S.-Mexican War: Then and Now
The Mexican War
Smithsonian teaching aids for "Establishing Borders: The Expansion of the United States, 1846–48"
A History by the Descendants of Mexican War Veterans เก็บถาวร 2013-01-20 ที่ เวย์แบ็กแมชชีน
Mexican–American War
Invisible Men: Blacks and the U.S. Army in the Mexican War by Robert E. May
คณะกรรมการโอลิมปิกแห่งชาติหมู่เกาะมาร์แชลล์

| --- | --- |
ประเทศ/ภูมิภาค:  หมู่เกาะมาร์แชลล์
รหัสประเทศ: MHL
วันก่อตั้ง: 2001
วันรับรอง: 2006
สมาคม: คณะกรรมการโอลิมปิกแห่งชาติโอเชียเนีย
ประธาน: Kenneth Kramer
เลขาธิการใหญ่: Terry Sasser
คณะกรรมการโอลิมปิกแห่งชาติหมู่เกาะมาร์แชลล์ (อังกฤษ: Marshall Islands National Olympic Committee, รหัสไอโอซี: MHL) เป็นคณะกรรมการโอลิมปิกแห่งชาติที่เป็นตัวแทนของหมู่เกาะมาร์แชลล์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2544 มีสำนักงานใหญ่ตั้งอยู่ที่สาธารณรัฐหมู่เกาะมาร์แชลล์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสาธารณรัฐหมู่เกาะมาร์แชลล์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
ดูเพิ่ม

สาธารณรัฐหมู่เกาะมาร์แชลล์ในโอลิมปิก
สาธารณรัฐหมู่เกาะมาร์แชลล์ในแปซิฟิกเกมส์
แหล่งข้อมูลอื่น

คณะกรรมการโอลิมปิกแห่งชาติหมู่เกาะมาร์แชลล์
| ด ค ก คณะกรรมการโอลิมปิกแห่งชาติโอเชียเนีย (ONOC) |
| --- | --- |
ปัจจุบัน:   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู 
สมาชิกสมทบ:   New Caledonia   Niue   Norfolk Island   Northern Mariana Islands   หมู่เกาะพิตแคร์น Pitcairn Islands Sports   French Polynesia (Tahiti)   Tokelau1   Wallis and Futuna
Trophozoite

Trophozoite (G. trope, nourishment + zoon, animal) คือระยะที่มีการกระตุ้นและการกินอาหารในวัฏจักรชีวิตของ โปรโตซัว บางชนิด เช่น Plasmodium falciparum ที่เป็นสาเหตุของ โรคมาลาเรีย และโปรโตซัวในกลุ่ม Giardia รูปแบบที่สัมพันธ์กับระยะ trophozoite คือ ซิสต์ ที่มีผนังหนา ซึ่งแตกต่างจากระยะซิสต์ที่เป็นระยะพักและเป็นระยะป้องกันตัวของโปรโตซัว Trophozoite มักพบในของเหลวในร่างกายและเนื้อเยื่อของโฮสต์ และในหลายกรณีเป็นรูปแบบของโปรโตซัวที่ก่อให้เกิดโรคในโฮสต์ ในโปรโตซัว Entamoeba histolytica ซึ่งจะบุกรุกเยื่อบุผิวของลำไส้ของโฮสต์ ทำให้เกิดโรคบิด ซึ่งช่วยให้ trophozoite สามารถเดินทางไปที่ตับและนำไปสู่การเกิดฝีในตับ
ระยะของวัฏจักรชีวิต > Plasmodium falciparium

สิ่งมีชีวิตที่เป็นสาเหตุของ โรคมาลาเรีย คือโปรโตซัวที่มีชื่อว่า Plasmodium falciparium ซึ่งมีซึ่งมี ยุงก้นปล่อง ตัวเมียเป็น พาหะ โรคมาลาเรียถูกบันทึกว่าเป็นโรคที่พบได้บ่อยที่สุดในแอฟริกาใต้สะฮารา และบางประเทศในเอเชียที่มีจำนวนผู้เสียชีวิตสูงที่สุด การศึกษาพบว่าความชุกของโรคนี้เพิ่มขึ้นตั้งแต่ปี 2015 โปรโตซัวชนิดนี้ยังมีสายพันธุ์ย่อยอื่น ๆ อีก โดยบางสายพันธุ์ทำให้เกิดโรคในมนุษย์ โดยในปี 2021 มีผู้เสียชีวิตจากโรคมาลาเรีย (Plasmodium falciparium) มากกว่า 91,000 ราย ซึ่งเพิ่มขึ้น 77% จากปี 2020 ตามรายงานขององค์การอนามัยโลก (WHO)
วัฏจักรชีวิตของโรคมาลาเรียแบ่งออกเป็นสองระยะ:
ในมนุษย์: ยุงเพศเมียที่ติดเชื้อ (โดยปกติคือชนิด Anopheles) กัดมนุษย์และฉีด sporozoites เข้าไปในกระแสเลือดขณะดูดเลือด Sporozoite เดินทางไปที่ตับและบุกรุกเซลล์ตับ (hepatocyte) ใน Exo-erythrocytic Cycle Sporozoite ในเซลล์ตับที่ติดเชื้อแตกออกเป็น schizont และเข้าสู่กระแสเลือด (Erythrocytic Cycle) Schizont เจริญเติบโตและแบ่งตัวแบบไม่อาศัยเพศเพื่อสร้าง merozoites นับพันในระยะ trophozoite เริ่มต้น ซึ่งทำให้เกิดอาการของโรคมาลาเรียในมนุษย์ สิ่งเหล่านี้เจริญเติบโตและผ่านการสืบพันธุ์แบบอาศัยเพศที่เรียกว่า gametogenesis เพื่อผลิต gametocytes (เกิดในรูปแบบเพศชายและหญิง) ในระยะ trophozoite ปลายของกระแสเลือด ซึ่งถูกยุงตัวอื่นดูดเลือดแล้วนำไปสู่การสืบพันธุ์ต่อไป
ในยุง: Gametocyte ซึ่งมีทั้งไมโครแกมเมโทไซต์ที่มีแฟลเจลลา (เพศผู้) และเมกะแกมเมโทไซต์ที่ไม่มีแฟลเจลลา (เพศเมีย) ถูกยุงกินเข้าไปขณะดูดเลือด จากนั้นจะเข้าสู่ระยะซิสต์, sporozoite, และผ่านการสืบพันธุ์แบบไม่อาศัยเพศ หลังจากผ่านไป 10–18 วัน sporozoite เคลื่อนไปยังต่อมน้ำลายของยุง ในการดูดเลือดครั้งต่อไปของยุงในมนุษย์ Sporozoite ถูกฉีดเข้าไปพร้อมกับน้ำลายที่มีสารกันเลือดแข็ง ซึ่งจะเดินทางไปที่ตับเริ่มวัฏจักรใหม่
ระยะของวัฏจักรชีวิต > Balantidium coli

Balantidium coli เป็นสาเหตุของ โรคบาแลนติดิเอซิส (Balantidiasis) ใน apicomplexan life cycle Trophozoite ผ่านการสืบพันธุ์แบบไม่อาศัยเพศ (schizogony) และพัฒนาไปเป็น schizont ซึ่งมี merozoites
ระยะของวัฏจักรชีวิต > Giardia

ระยะ trophozoite ของ Giardia จะตั้งรกรากและเพิ่มจำนวนในลำไส้เล็ก Trophozoites จะพัฒนาเป็นซิสต์ซึ่งเป็นระยะชีวิตที่ทำให้เกิดการติดเชื้อ
วัฏจักรชีวิตของมาลาเรีย
วัฏจักรชีวิตของ Balantidium coli
ณรงค์ชัย อัครเศรณี

| ณรงค์ชัย อัครเศรณีม> ป.ช., ม.ว.ม. |
| --- | --- |


รัฐมนตรีว่าการกระทรวงพลังงาน
ดำรงตำแหน่ง 30 สิงหาคม พ.ศ. 2557 – 19 สิงหาคม พ.ศ. 2558
นายกรัฐมนตรี: พลเอกประยุทธ์ จันทร์โอชา
ก่อนหน้า: พงษ์ศักดิ์ รักตพงศ์ไพศาล
ถัดไป: พลเอก อนันตพร กาญจนรัตน์
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม – 28 สิงหาคม พ.ศ. 2557
รัฐมนตรีว่าการกระทรวงพาณิชย์
ดำรงตำแหน่ง 25 พฤศจิกายน พ.ศ. 2539 – 24 ตุลาคม พ.ศ. 2540
นายกรัฐมนตรี: พลเอกชวลิต ยงใจยุทธ
ก่อนหน้า: ชูชีพ หาญสวัสดิ์
ถัดไป: สม จาตุศรีพิทักษ์
 
ข้อมูลส่วนบุคคล
เกิด: 3 กรกฎาคม พ.ศ. 2488 (79 ปี)
คู่สมรส: อ้อพร อัครเศรณี

ณรงค์ชัย อัครเศรณี (เกิด 3 กรกฎาคม พ.ศ. 2488) ประธานกรรมการ บริษัทอนันดา ดีเวลลอปเม้นท์ ประธานกรรมการ บริษัทหลักทรัพย์จัดการกองทุนเอ็มเอฟซี อดีตที่ปรึกษาในคณะที่ปรึกษาคณะรักษาความสงบแห่งชาติ อดีตรัฐมนตรีว่าการกระทรวงพลังงาน นายกสภามหาวิทยาลัยขอนแก่น อดีตรัฐมนตรีว่าการกระทรวงพาณิชย์ อดีตสมาชิกวุฒิสภา อดีตประธานกรรมการธนาคารเพื่อการส่งออกและนำเข้าแห่งประเทศไทย
เป็นนักเศรษฐศาสตร์ที่มีความเชี่ยวชาญพิเศษด้านการพัฒนาเศรษฐกิจ ตลอดจนมีส่วนร่วมในการวางแผนพัฒนาเศรษฐกิจและสังคมแห่งชาติของประเทศไทย
ประวัติ

ณรงค์ชัย อัครเศรณี หรือที่รู้จักกันในนาม ดร.ณรงค์ชัย อัครเศรณี เกิดเมื่อวันที่ 3 กรกฎาคม พ.ศ. 2488 สมรสกับนางอ้อพร อัครเศรณี (สกุลเดิม บุนนาค) บุตรีของพันตำรวจเอกตรึก บุนนาค และศาสตราจารย์ (พิเศษ) ฉวี บุนนาค
การศึกษา

ดร.ณรงค์ชัย อัครเศรณี จบชั้นมัธยมศึกษาจากโรงเรียนวัดนวลนรดิศ ก่อนสอบเข้าศึกษาต่อในคณะรัฐศาสตร์ จุฬาลงกรณ์มหาวิทยาลัยปี 2505 และในปีนั้นได้รับทุนโคลัมโบไปศีกษาวิชาเศรษฐศาสตร์ จบปริญญาตรี (เกียรตินิยม) ปี 2510 จากมหาวิทยาลัยเวสเทิร์น ออสเตรเลีย จบระดับปริญญาโท (2511-2514) และปริญญาเอก (2514-2516) ด้านเศรษฐศาสตร์ จากมหาวิทยาลัยจอนส์ฮอปกินส์
การทำงาน

ดร.ณรงค์ชัย อัครเศรณี เป็นนักธุรกิจด้านอสังหาริมทรัพย์และธุรกิจด้านการเงิน ในทางการเมืองเคยเป็นรัฐมนตรีว่าการกระทรวงพาณิชย์ และเป็นสมาชิกวุฒิสภา ต่อมาในปี พ.ศ. 2549 ได้รับแต่งตั้งเป็นสมาชิกสภานิติบัญญัติแห่งชาติ และในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ เป็นครั้งที่สอง
ในเดือนสิงหาคม พ.ศ. 2557 เขาได้รับแต่งตั้งเป็นรัฐมนตรีว่าการกระทรวงพลังงาน ในรัฐบาลของพลเอกประยุทธ์ จันทร์โอชา กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558 เขายังเป็นที่ปรึกษาในคณะที่ปรึกษาคณะรักษาความสงบแห่งชาติ ระหว่างวันที่ 1 ตุลาคม พ.ศ. 2558 ถึง 31 ธันวาคม 2558
การทำงาน > สมาชิกคณะมนตรีไตรภาคี

ดร.ณรงค์ชัย อัครเศรณี เป็นสมาชิกคณะมนตรีไตรภาคีภาคพื้นเอเชียแปซิฟิค พ.ศ. 2554-2557 ตัวแทนประเทศไทย
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
โรงเรียนอุบลรัตนราชกัญญาราชวิทยาลัย นครปฐม

| โรงเรียนอุบลรัตนราชกัญญาราชวิทยาลัย  นครปฐม Princess Ubolratana Rajakanya's College Nakhon Pathom |
| --- | --- |
 ตราพระนามาภิไธยย่อ อ.ร. ตราประจำสถาบัน
ข้อมูล
ชื่ออื่น: อ.ร.ว.นฐ , PURCNP
ประเภท: โรงเรียนเฉลิมพระเกียรติทูลกระหม่อมหญิงอุบลรัตนราชกัญญา สิริวัฒนาพรรณวดี เปิดสอนรูปแบบสหศึกษา เปิดทำการเรียนการสอนตั้งแต่มัธยมศึกษาตอนต้น - ตอนปลาย ประเภทโรงเรียนวัตถุประสงค์พิเศษ
คำขวัญ: รักษ์ศักดิ์ศรี มีคุณธรรม นำวิชาการ สืบสานงานพระราชดำริ
สถาปนา: 23 กุมภาพันธ์ พ.ศ. 2555
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ 
สี: สีขาว-แดง
เพลง: มาร์ช - อุบลรัตนราชกัญญาราชวิทยาลัย  (ใช้ร่วมกันทั้ง 5 วิทยาเขต)
เว็บไซต์: Facebook โรงเรียนอุบลรัตนราชกัญญาราชวิทยาลัย นครปฐม
โรงเรียนอุบลรัตนราชกัญญาราชวิทยาลัย  นครปฐม  (อังกฤษ: Princess Ubolratana Rajakanya's College Nakhon Pathom อักษรย่อ : อ.ร.ว.นฐ , PURCNP)  เป็นหนึ่งใน 20 โรงเรียนเฉลิมพระเกียรติ ในพระอุปถัมภ์ทูลกระหม่อมหญิงอุบลรัตนราชกัญญา สิริวัฒนาพรรณวดี เนื่องในวโรกาสพระชันษาครบ 60 พรรษา และเป็นหนึ่งใน 5 โรงเรียนเฉลิมพระเกียรติ เครือ โรงเรียนอุบลรัตนราชกัญญาราชวิทยาลัย ทั้ง 5 เขต
ประวัติ

โรงเรียนอุบลรัตนราชกัญญาราชวิทยาลัย  นครปฐม เดิมชื่อว่า โรงเรียนปรกแก้ววิทยา ตั้งอยู่ที่ 32  หมู่ 4 ตำบลบางแก้ว  อำเภอนครชัยศรี จังหวัดนครปฐม 73120 
เมื่อวันที่ 23 กุมภาพันธ์ พ.ศ. 2555 ได้รับพระกรุณาธิคุณพระราชทานพระอนุญาตชื่อสถานที่อันเนื่องพระนามเป็นโรงเรียนอุบลรัตนราชกัญญาราชวิทยาลัย นครปฐม จากทูลกระหม่อมหญิงอุบลรัตนราชกัญญา สิริวัฒนาพรรณวดี โดยเป็นโรงเรียนเฉลิมพระเกียรติเนื่องในพระชันษาครบ 60 พรรษา
สัญลักษณ์ประจำโรงเรียน

ตราประจำโรงเรียน ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม
สีประจำโรงเรียน ได้แก่ แดง-ขาว โดยที่
สีแดง หมายถึง สีประจำวันประสูติทูลกระหม่อมหญิงอุบลรัตนราชกัญญา สิริวัฒนาพรรณวดี ประสูติวันพฤหัสบดี จึงใช้สีแสดเข้มเป็นสีประจำพระองค์ ด้วยพระองค์เป็นพระราชธิดาพระองค์ใหญ่ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงใช้สีเข้มกว่าพระองค์อื่น
สีขาว หมายถึง ความซื่อสัตย์ บริสุทธิ์
คำขวัญประจำโรงเรียน รักษ์ศักดิ์ศรี มีคุณธรรม นำวิชาการ สืบสานงานพระราชดำริ
อัตลักษณ์ประจำโรงเรียน เป็นคนเก่ง คนดี มีคุณธรรม นำวิถีไทย
เอกลักษณ์ประจำโรงเรียน เป็นโรงเรียนเฉลิมพระเกียรติ ที่มุ่งเน้นพัฒนาผู้นำการสร้างทักษะชีวิต
สัญลักษณ์ประจำโรงเรียน > ธงประจำโรงเรียน

ลักษณะเป็นสี่เหลี่ยมผืนผ้าขนาด 4 x 6 เป็นธงสีแสดแดงทั้งผืน มีตราสัญลักษณ์ประจำโรงเรียน ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม ทั้งตราประจำโรงเรียนเป็นลายเส้นสีขาวอยู่กลางผืน
|  | ความหมาย |
| --- | --- |
ตราสัญลักษณ์ประจำโรงเรียน: ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม
สีขาว: ความบริสุทธิ์
สีแดง: สีประจำวันประสูติทูลกระหม่อมหญิงอุบลรัตนราชกัญญา สิริวัฒนาพรรณวดี ประสูติวันพฤหัสบดี จึงใช้สีแสดเข้มเป็นสีประจำพระองค์ ด้วยพระองค์เป็นพระราชธิดาพระองค์ใหญ่ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงใช้สีเข้มกว่าพระองค์อื่น
อ.ร.: เป็นตราพระนามาภิไธยย่อ ประจำ ทูลกระหม่อมหญิงอุบลรัตนราชกัญญา สิริวัฒนาพรรณวดี
ประเทศไทยใน พ.ศ. 2398

เหตุการณ์ที่เกิดขึ้นใน พ.ศ. 2398 (ค.ศ. 1855) ในประเทศไทย เป็นปีที่ 74 แห่งกรุงรัตนโกสินทร์ แห่งราชวงศ์จักรี และเป็นปีที่ 5 ในรัชสมัยพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1216 (1 มกราคม - 18 มีนาคม) และ 1217 (19 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจอมเกล้าเจ้าอยู่หัว
พระเจ้าแผ่นดินที่สอง: พระบาทสมเด็จพระปิ่นเกล้าเจ้าอยู่หัว
ผู้สำเร็จราชการแทนพระองค์: สมเด็จเจ้าพระยาบรมมหาประยูรวงศ์ (จนถึง 26 เมษายน)
สมุหนายก: เจ้าพระยานิกรบดินทร์
สมุหพระกลาโหม :
สมเด็จเจ้าพระยาบรมมหาประยูรวงศ์ (จนถึง 26 เมษายน)
เจ้าพระยาศรีสุริยวงศ์ (ตั้งแต่ 26 เมษายน)
เหตุการณ์

12 เมษายน  - เริ่มใช้เพลง God Save The Queen เป็นเพลงสรรเสริญพระบารมีในสยาม
16 เมษายน - เซอร์ จอห์น บาวริง เข้าเฝ้ารัชกาลที่ 4 อย่างเป็นทางการวันนี้
18 เมษายน-  มีการลงนามสนธิสัญญาทางพระราชไมตรีระหว่างสยามกับอังกฤษ
26 มิถุนายน  - ตั้งชื่อบางนางรมย์เป็นประจวบคีรีขันธ์ และเกาะกงเป็นปัจจันตคีรีเขตในวันนี้
9 พฤศจิกายน - สร้างเรือกลไฟลำแรกของสยามชื่อสยามอรสุมพล
ผู้เกิด > มกราคม

28 มกราคม – พระเจ้าราชวรวงศ์เธอ พระองค์เจ้าวิลัยทรงกัลยา พระบรมวงศ์ (สิ้นพระชนม์ พ.ศ. 2427)
ผู้เกิด > เมษายน

1 เมษายน – พระเจ้าราชวรวงศ์เธอ พระองค์เจ้าภัควดี พระบรมวงศ์ (สิ้นพระชนม์ พ.ศ. 2483)
24 เมษายน – สมเด็จพระเจ้าบรมวงศ์เธอ เจ้าฟ้าจันทรมณฑล โสภณภควดี กรมหลวงวิสุทธิกระษัตริย์ พระบรมวงศ์ (สิ้นพระชนม์ พ.ศ. 2406)
ผู้เกิด > พฤษภาคม

7 พฤษภาคม – พระเจ้าบรมวงศ์เธอ กรมพระนเรศรวรฤทธิ์ เสนาบดีกระทรวงมุรธาธรพระองค์ที่ 2 (สิ้นพระชนม์ พ.ศ. 2468)
10 พฤษภาคม – พระยาอนุชิตชาญไชย (สาย สิงหเสนี) อดีตสมุหพระตำรวจ (อนิจกรรม พ.ศ. 2463)
ผู้เกิด > มิถุนายน

14 มิถุนายน – เจ้าจอมมารดาหม่อมราชวงศ์ย้อย พระสนมในรัชกาลที่ 5 (อนิจกรรม พ.ศ. 2439)
ผู้เกิด > กรกฎาคม

3 กรกฎาคม – พระอำนวยเนติพจน์ (เลื่อง โรจนกุล) อดีตผู้พิพากษาหัวหน้าศาลจังหวัดปทุมธานี (ถึงแก่กรรม พ.ศ. 2471)
9 กรกฎาคม – เจ้าจอมมารดามรกฎ พระสนมในรัชกาลที่ 5 (อนิจกรรม พ.ศ. 2458)
14 กรกฎาคม – พระเจ้าบรมวงศ์เธอ พระองค์เจ้าศรีนาคสวาดิ พระบรมวงศ์ (สิ้นพระชนม์ พ.ศ. 2456)
ผู้เกิด > ตุลาคม

29 ตุลาคม – พระเจ้าบรมวงศ์เธอ กรมหลวงพิชิตปรีชากร อธิบดีศาลฎีกาพระองค์ที่ 1 (สิ้นพระชนม์ พ.ศ. 2453)
ผู้เกิด > ธันวาคม

7 ธันวาคม – เอ็ดเวิร์ด สโตรเบล อรรคราชทูตที่ปรึกษาทั่วไป (อนิจกรรม พ.ศ. 2451)
8 ธันวาคม – พระเจ้าราชวรวงศ์เธอ พระองค์เจ้าวรพักตร์ พระบรมวงศ์ (สิ้นพระชนม์ พ.ศ. 2428)
10 ธันวาคม – พระเจ้าบรมวงศ์เธอ เจ้าฟ้ากรมขุนขัตติยกัลยา พระบรมวงศ์ (สิ้นพระชนม์ พ.ศ. 2425)
ผู้เกิด > ไม่ทราบวัน

พระสาสนโสภณ (อ่อน อหิํสโก) เจ้าคณะมณฑลกรุงเทพมหานคร (มรณภาพ พ.ศ. 2453)
ผู้เสียชีวิต > มีนาคม

10 มีนาคม – พระเจ้าบรมวงศ์เธอ พระองค์เจ้าเปียก พระบรมวงศ์ (ประสูติ พ.ศ. 2362)
ผู้เสียชีวิต > เมษายน

26 เมษายน – สมเด็จเจ้าพระยาบรมมหาประยูรวงศ์ (ดิศ บุนนาค) ผู้สำเร็จราชการแผ่นดินแทนพระองค์ (เกิด พ.ศ. 2331)
ผู้เสียชีวิต > มิถุนายน

8 มิถุนายน – พระเจ้าราชวรวงศ์เธอ พระองค์เจ้าอินทวงศ์ พระบรมวงศ์ (ประสูติ พ.ศ. 2373)
ผู้เสียชีวิต > ไม่ทราบวัน

เจ้าพระยามหาโยธา (ทอเรียะ คชเสนี) แม่ทัพ (เกิด พ.ศ. 2305)
พระสุนทรโวหาร (ภู่) เจ้ากรมอาลักษณ์ฝ่ายพระราชวังบวร (เกิด พ.ศ. 2329)
พระเจ้าบรมวงศ์เธอ พระองค์เจ้าเกยูร พระบรมวงศ์ (ประสูติ พ.ศ. 2361)
ประเทศไทยใน พ.ศ. 2425

เหตุการณ์ที่เกิดขึ้นใน พ.ศ. 2425 (ค.ศ. 1882) ในประเทศไทย เป็นปีที่ 101 แห่งกรุงรัตนโกสินทร์ และเป็นปีที่ 15 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1243 (1 มกราคม - 19 มีนาคม) และ 1244 (20 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล
สมุหนายก: สมเด็จพระเจ้าบรมวงศ์เธอ เจ้าฟ้ากรมพระบำราบปรปักษ์
สมุหพระกลาโหม: เจ้าพระยาสุรวงษ์ไวยวัฒน์
เหตุการณ์

ครบ 100 ปี กรุงรัตนโกสินทร์ ในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5
4 เมษายน - ตั้งโรงเรียนสุนันทาลัยเพื่อเป็นอนุสรณ์แก่สมเด็จพระนางเจ้าสุนันทากุมารีรัตน์ ต่อมาเปลี่ยนชื่อเป็นโรงเรียนราชินี
21 เมษายน - ตราพระราชบัญญัติเหรียญดุษฎีมาลา
12 สิงหาคม - พวกอั้งยี่ปิดตลาดพลูต่อสู้กัน ต้องส่งทหารมาปราบ
15 สิงหาคม - ออกพระราชบัญญัติอั้งยี่
ผู้เกิด > มกราคม

23 มกราคม – พระเจ้าบรมวงศ์เธอ กรมพระกำแพงเพชรอัครโยธิน เสนาบดีกระทรวงพาณิชย์และคมนาคมคนที่ 2 (สิ้นพระชนม์ พ.ศ. 2479)
31 มกราคม – สมเด็จพระวันรัต (เฮง เขมจารี) เจ้าคณะใหญ่หนใต้ (มรณภาพ พ.ศ. 2486)
ผู้เกิด > กุมภาพันธ์

8 กุมภาพันธ์ – สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง พระบรมวงศ์ (สิ้นพระชนม์ พ.ศ. 2430)
ผู้เกิด > มิถุนายน

9 มิถุนายน
สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ ผู้บัญชาการกรมมหาดเล็ก (สิ้นพระชนม์ พ.ศ. 2442)
พระเจ้าวรวงศ์เธอ พระองค์เจ้าสุทธวิไลยลักษณา พระบรมวงศ์ (สิ้นพระชนม์ พ.ศ. 2467)
ผู้เกิด > กันยายน

13 กันยายน – พระเจ้าบรมวงศ์เธอ กรมหมื่นพิไชยมหินทโรดม อธิบดีกรมเพาะปลูก (สิ้นพระชนม์ พ.ศ. 2452)
21 กันยายน – พระยาอินทราธิบดีสีหราชรองเมือง (ทองย้อย เศวตศิลา) อดีตผู้ว่าราชการเมืองนนทบุรี (อนิจกรรม พ.ศ. 2474)
ผู้เกิด > ธันวาคม

18 ธันวาคม – พระยาประเสริฐสงคราม (เทียบ คมกฤส) รัฐมนตรีว่าการกระทรวงกลาโหมคนที่ 2 (อนิจกรรม พ.ศ. 2484)
22 ธันวาคม – ขุนทวยหาญพิทักษ์ (เหล็ง ศรีจันทร์) อดีตหัวหน้าคณะผู้ก่อการกบฏ ร.ศ. 130 (ถึงแก่กรรม พ.ศ. 2502)
ผู้เกิด > ไม่ทราบวัน

หม่อมเล็ก ภาณุพันธุ์ ณ อยุธยา หม่อมในเจ้าฟ้ากรมพระยาภาณุพันธุวงศ์วรเดช (ถึงแก่กรรม พ.ศ. 2461)
ผู้เสียชีวิต > กุมภาพันธ์

20 กุมภาพันธ์ – พระเจ้าบรมวงศ์เธอ พระองค์เจ้าอรองค์อรรคยุพา พระบรมวงศ์ (ประสูติ พ.ศ. 2424)
ผู้เสียชีวิต > พฤษภาคม

13 พฤษภาคม – พระเจ้าบรมวงศ์เธอ เจ้าฟ้ากรมขุนขัตติยกัลยา พระบรมวงศ์ (ประสูติ พ.ศ. 2398)
ผู้เสียชีวิต > ตุลาคม

9 ตุลาคม – พระจันทรโคจรคุณ (ยิ้ม จนฺทรํสี) เจ้าอาวาสวัดมกุฏกษัตริยารามรูปที่ 1 (เกิด พ.ศ. 2352)
ผู้เสียชีวิต > ไม่ทราบวัน

พระยาดำรงสุจริตมหิศรภักดี (คอซู้เจียง) เจ้าเมืองระนองคนที่ 2 (เกิด พ.ศ. 2340)
เจ้าอุปราช (บุญทวงษ์) เจ้าอุปราชนครเชียงใหม่ (ไม่ทราบปีประสูติ)
เจ้าราชดนัย (ยอดฟ้า ณ น่าน)

| เจ้าราชดนัย (ยอดฟ้า ณ น่าน) |
| --- | --- |
 เจ้าน้อยยอดฟ้า ณ น่าน
พระยาราชบุตรแห่งนครแพร่ (พ.ศ. 2440 - พ.ศ. 2446)  เจ้าราชดนัยแห่งนครน่าน (พ.ศ. 2446 - พ.ศ. 2460)
ประสูติ: พ.ศ. 2413
พิราลัย: 2 มีนาคม พ.ศ. 2460
พระชายา: เจ้าสุพรรณวดี เทพวงศ์
พระบุตร: สร้อยฟ้า โลหะพจน์พิลาศ เจ้าวิลาวัณย์ ณ น่าน
ราชวงศ์: ติ๋นมหาวงศ์
ราชสกุล: ณ น่าน
พระบิดา: พระเจ้าสุริยพงษ์ผริตเดช
พระมารดา: แม่เจ้ายอดหล้าอัครชายา
รองอำมาตย์เอก ร้อยตำรวจเอก เจ้าราชดนัย (น้อยยอดฟ้า ณ น่าน) หรือ เจ้าน้อยยอดฟ้า ณ น่าน เจ้าราชดนัยแห่งนครน่าน อดีตพระยาราชบุตรแห่งนครแพร่ และเป็นราชโอรสในพระเจ้าสุริยพงษ์ผริตเดช เจ้าผู้ครองนครน่าน องค์ที่ 63 กับแม่เจ้ายอดหล้า
พระประวัติ

เจ้าราชดนัย (ยอดฟ้า ณ น่าน) หรือ เจ้าน้อยยอดฟ้า ณ น่าน เป็นราชโอรสในพระเจ้าสุริยพงษ์ผริตเดช เจ้าผู้ครองนครน่าน องค์ที่ 63 กับแม่เจ้ายอดหล้า มีเชษฐา-เชษฐภิคินี ร่วมเจ้ามารดารวม 13 องค์ คือ
เจ้าคำบุ ณ น่าน
พระยาวังขวา (เจ้าคำเครื่อง ณ น่าน)
เจ้าบุรีรัตน์ (เจ้าน้อยยศ ณ น่าน)
เจ้านางอัมรา ณ น่าน
เจ้าราชวงศ์ (เจ้าน้อยรัตน ณ น่าน)
เจ้าน้อยบริยศ ณ น่าน
เจ้านางบัวเขียว ณ น่าน เสกสมรสกับ เจ้าบุรีรัตน์ (เจ้าน้อยบรม ณ น่าน)
อำมาตย์ตรี เจ้าราชวงศ์ (เจ้าสุทธิสาร ณ น่าน)
เจ้าราชภาติกวงษ์ (เจ้าจันทวงษ์ ณ น่าน)
เจ้าราชบุตร (เจ้าหนานบุญรังษี ณ น่าน)
เจ้าราชภาคินัย (เจ้าน้อยมหาวงษ์ ณ น่าน)
เจ้าราชดนัย (เจ้าน้อยยอดฟ้า ณ น่าน)
เจ้านางสมุท ณ น่าน
เจ้าน้อยยอดฟ้า เสกสมรสกับเจ้าหญิงสุพรรณวดี เทพวงศ์ ราชธิดาในเจ้าพิริยเทพวงษ์ เจ้าผู้ครองนครแพร่องค์สุดท้าย กับแม่เจ้าบัวไหล เจ้าน้อยยอดฟ้า มีตำแหน่งเดิมเป็น พระยาราชบุตร พระยาราชบุตรนครแพร่  และรับราชการเป็นนายตำรวจอยู่ในเมืองนครแพร่ มียศเป็น  ร้อยตำรวจเอกพระยาราชบุตร  ต่อมาปีพ.ศ. 2446 ภายหลังจากกิดความไม่สงบขึ้นในเมืองนครแพร่ พระเจ้าสุริยพงษ์ผริตเดช เจ้าผู้ครองนครน่าน เจ้าบิดาได้ขอย้ายพระยาราชบุตรไปรับราชการที่เมืองนครน่าน และขอรับพระราชทานสัญญาบัตรเป็น เจ้าราชดนัย เจ้าราชดนัยแห่งนครน่าน ท่านจึงได้พาครอบครัวไปพำนักอยู่นครน่าน จึงกระทั่งถึงวันที่ 2 มีนาคม พ.ศ. 2460 เจ้าราชดนัยป่วยเป็นโรคฝีในปอด ถึงแก่กรรมเมื่อชนมายุได้ 47 ปี
พระยศ

เจ้าราชดนัย (ยอดฟ้า ณ น่าน) ได้รับพระราชทานสัญญาบัตรบรรดาศักดิ์ ดังนี้
เมื่อวันที่ 26 มกราคม พ.ศ. 2440 ได้รับพระราชทานสัญญาบัตรตั้งเป็น "พระยาราชบุตร เมืองแพร่"
เมื่อปี พ.ศ. 2446 ได้รับพระราชทานสัญญาบัตรตั้งเป็น "เจ้าราชดนัย นครเมืองน่าน"
เหตุการณ์กบฎเงี้ยวปล้นเมืองแพร่

ในปี พ.ศ. 2445 ได้เกิดความไม่สงบขึ้นในเมืองนครแพร่  โดยพวกไทใหญ่หรือเงี้ยวที่ได้เข้ามาอยู่อาศัยในเมืองนครแพร่  และทำมาหากินในการขุดพลอย ประเภทพลอยไพลินที่ตำบลบ่อแก้ว อำเภอเด่นชัย จังหวัดแพร่ในปัจจุบัน ได้ทำการก่อจลาจลในเมืองแพร่เมื่อวันที่ 25 กรกฎาคม พ.ศ. 2445 จากเหตุการณ์ครั้งนี้ เจ้าหลวงนครแพร่ถูกกล่าวหาว่าคบกับพวกเงี้ยว เจ้าพิริยเทพวงษ์จึงต้องเสด็จหรีภัยการเมืองไปประทับเมืองหลวงพระบาง ประเทศลาว  และได้พำนักอยู่ที่นั่นจนกระทั่งพิราลัยในปี พ.ศ. 2455 ส่วนเจ้านายองค์อื่น ๆ ถูกถอดยศศักดิ์ ถูกควบคุมลงไปกักตัวไว้ที่กรุงเทพฯ และให้ชดใช้ค่าเสียหายต่าง ๆ ร่วมถึงพระยาราชบุตร (เจ้าน้อยยอดฟ้า ณ น่าน) ก็ถูกถอดยศศักดิ์ ริบทรัพย์สมบัติ ให้ชดใช้ค่าเสียหายต่าง ๆ และให้ย้ายออกจากนครแพร่ ภายหลังเจ้าพระยาสุรศักดิ์มนตรี มีคำสั่งให้ร้อยตำรวจเอกพระยาราชบุตรนำกองกำลังตามขึ้นไปตีพวกโจรเงี้ยวที่แตกไปอยู่ตำบลสะเอียบ ซึ่งร้อยตำรวจเอกเพระยาราชบุตรก็สามารถกระทำงานที่มอบหมายสำเร็จ คือตีพวกกองโจรเงี้ยวจนแตกพ่ายไป ได้ริบทรัพย์จับเชลยกลับมาเป็นจำนวนมาก อันเป็นวิธีสร้างความดีลบล้างความผิดเพื่อหลีกเลี่ยงการประหารชีวิตเพราะสยามไม่ประสงค์จะให้กระทบกระเทือนใจเจ้านายเมืองเหนือ โดยเฉพาะอย่างยิ่งพระยาราชบุตรเป็นราชโอรสในพระเจ้าสุริยพงษ์ผริตเดช เจ้าผู้ครองนครน่าน ต่อมาปี พ.ศ. 2446 เจ้าบิดาได้ขอย้ายพระยาราชบุตรไปรับราชการที่เมืองนครน่าน และขอรับพระราชทานสัญญาบัตรเป็น “เจ้าราชดนัย” อันเป็นตำแหน่งใหม่ที่ไม่เคยมีมาก่อน ซึ่งพระบาทสมเด็จพระจุลจอมเกล้าเจ้าอยู่หัว ทรงเห็นชอบด้วย
ธิดา

เจ้าราชดนัย (ยอดฟ้า ณ น่าน) สมรสกับเจ้าสุพรรณวดี เทพวงศ์ โดยเจ้าพิริยเทพวงษ์ได้ไปสู่ขอตามประเพณีล้านนาในปี พ.ศ. 2439 มีธิดา 2 คน คือ
เจ้าสร้อยฟ้า ณ น่าน สมรสกับรองอำมาตย์โทขุนโลหะพจน์พิลาศ มีบุตร-ธิดา 4 คน
นายสมพงษ์ โลหะพจน์พิลาศ สมรสกับนางแสงเดือน กันทาธรรม (เชื้อสายเจ้าธรรมสาร)
นางสุภาพ แสงศิริ
นางวรรณแวว ไชยวงศ์
นายโสภณ แสงสิริ
เจ้าวิลาวัณย์ ณ น่าน ไม่มีบุตรธิดา
โดยธิดาทั้งสองคือสายสัมพันธ์สองแผ่นดินแห่งนครแพร่ และนครน่าน
เครื่องราชอิสริยาภรณ์

พ.ศ. 2442 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2444 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
ประเทศไทยใน พ.ศ. 2408

กระบวนเสด็จพระบาทสมเด็จพระจอมเกล้าเจ้าอยู่หัวไปยังวัดพระเชตุพนวิมลมังคลารามราชวรมหาวิหาร
เหตุการณ์ที่เกิดขึ้นใน พ.ศ. 2408 (ค.ศ. 1865) ในประเทศไทย เป็นปีที่ 84 แห่งกรุงรัตนโกสินทร์ และเป็นปีที่ 15 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1226 (1 มกราคม - 26 มีนาคม) และ 1227 (27 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจอมเกล้าเจ้าอยู่หัว
พระเจ้าแผ่นดินที่สอง: พระบาทสมเด็จพระปิ่นเกล้าเจ้าอยู่หัว
สมุหนายก: เจ้าพระยาภูธราภัย
สมุหพระกลาโหม: เจ้าพระยาศรีสุริยวงศ์
เหตุการณ์

6 ตุลาคม - เจ ทอมสันเข้าเฝ้ารัชกาลที่ 4 และถ่ายภาพเป็นการส่วนพระองค์
4 มกราคม - พิธีโสกันต์ เจ้าฟ้าชายจุฬาลงกรณ์ (ต่อมาคือรัชกาลที่ 5)
31 มกราคม - เชิญพระบางออกจากวัดจักรวรรดิราชาวาสคืนไปหลวงพระบาง
ผู้เกิด > กุมภาพันธ์

15 กุมภาพันธ์ – บุญต๋วน บุญอิต ผู้ก่อตั้งโรงเรียนผดุงราษฎร์ (เสียชีวิต พ.ศ. 2446)
ผู้เกิด > มีนาคม

3 มีนาคม – พระเจ้าบรมวงศ์เธอ พระองค์เจ้าประสานศรีใส พระบรมวงศ์ (สิ้นพระชนม์ พ.ศ. 2450)
ผู้เกิด > พฤษภาคม

11 พฤษภาคม – พระเจ้าบรมวงศ์เธอ พระองค์เจ้าประพาฬรัศมี พระบรมวงศ์ (สิ้นพระชนม์ พ.ศ. 2446)
30 พฤษภาคม – พระยามหาอำมาตยาธิบดี (เส็ง วิรยศิริ) อดีตรองเสนาบดีกระทรวงมหาดไทย (อนิจกรรม พ.ศ. 2499)
25 พฤษภาคม – พระเจ้าบรมวงศ์เธอ พระองค์เจ้าเสาวภาคย์พรรณ พระบรมวงศ์ (สิ้นพระชนม์ พ.ศ. 2438)
ผู้เกิด > กรกฎาคม

19 กรกฎาคม – พระเจ้าบรมวงศ์เธอ พระองค์เจ้าประดิษฐาสารี พระกุลเชษฐ์พระองค์ที่ 22 แห่งราชวงศ์จักรี (สิ้นพระชนม์ พ.ศ. 2505)